( 206 ) 
ordre l’un ensuivant l’autre en nostre dit registre, sans aucun 
contredit ou excusacion, sur la ditte peine. 
Item, quant le tour des xxu ministres sera acomply, nous 
en personne recommencerons de nouvel l’ordre des festes de 
puy. Et ainsy conséquamment les ministres après nous, de 
moys en moys, par autant de fois que le tour escherra. 
Item, pour la hautesse, soustenement et conduitte de nostre 
amoureuse court et aussi pour l’entretenement et seurté 
d’icelle, Nous, au jour d’uy, par grande et meure délibéracion, 
avons retenu et par ces présentes retenuns Grans Conserva- 
teurs de nostre dicte court : Charles, roy de France nostre 
souverain Seigneur dessus nommé, aussi Phelippe Duc de 
Bourgoingne et pareillement Loys duc de Bourbonnois. 
Item, avons retenu et par ces présentes retenons Conserva- 
teurs de nostre dicte amoureuse court: Loys, duc et filz de duc 
de Bavière, Pierre, filz de roy de Navarre, Jehan, conte de Cler- 
mont, filz de Loys due de Rourbonnois, Guillaume, duc en 
Bavière, conte de Haynau, Hollande et Zellande, Jehan, conte 
de Nevers, filz de Phlippe duc de Bouigoigne, Walleran de 
Luxemboure, conte de Liny et de Saint Pol, Loys, filz de roy 
de France, duc d’Orliens, Edouart, marquis du Pont, filz de 
Jehan Duc de Bar, Jehan, filz de roy de France, duc de Berry, 
Charles, Seigneur de le Bret, apres Connestable de France, 
Guillaume de Meleun, Conte de Tancarville. 
Desquelz princes et seigneurs les noms seront escripz et 
leurs armes paintes en nostre amoureux registre, ainsy que 
retenus seront par ordre l’un après l’autre et après eulz Nous 
et les xxi ministres telz que cy après par meure délibéra- 
cion et bon avis les ordonnerons. 
Item, après seront les noms escripz et armes paintes des iit 
présidens de nostre amoureuse court. 
Item, aprés seront les noms escripz et armes paintes, ainsy 
que retenus seront par ordre, des Prélas et autres Seigneurz 
Conservateurs et conseilliers de nostre ditte court. 
